

**HRVATSKI ŠKOLSKI MUZEJ**poziva na suradnju dječje vrtiće, škole i druge odgojno-obrazovne ustanove
s ciljem prikupljanja likovnih radova
za odabir i slanje na

**Međunarodnu izložbu dječje umjetnosti Narita 2015., Japan.**

**Tema: IGRA**

Pravo na sudjelovanje imaju **djeca i učenici od 4 do 15 godina.**

**Materijali:** crteži, slike, grafike (vodene boje, tempera, pastele, uljane boje, kolaž itd.).

**Format rada**: 54 x 39 cm (max.)

Broj radova iz ustanova nije ograničen. Jedan autor može poslati samo jedan rad. Poslani radovi moraju biti u originalu, reprodukcije i kopije neće se uzimati u obzir. Radovi ne smiju biti uokvireni. Radovi skupina ili radovi koji su dijelovi serije radova ne ulaze u odabir. Radovi ne smiju sadržavati prehrambene proizvode.

**Rok za slanje radova: 17. kolovoza 2015.**

**Svaki rad treba imati na poleđini  (pisano sve čitljivim, velikim slovima):**

* ime i prezime djeteta (prvo ime pa prezime)
* datum rođenja, godine i spol
* puno ime i adresa škole ili ustanove (ime škole ili ustanove, ulica, broj, poštanski broj, grad, država)
* broj telefona škole ili ustanove
* e-mail škole ili ustanove

Radove treba poslati na adresu : **HRVATSKI ŠKOLSKI MUZEJ**, **Trg maršala Tita 4**, **10 000 Zagreb**

**Pristigle radove će pregledati te odabrati stručno povjerenstvo, uz napomenu da radove ne vraćamo.**